ഇടുക്കിയില് തെരുവ് നായ ശല്യം രൂക്ഷമാകുന്നു ഇടുക്കി: ജില്ലയിലെ നഗര ഗ്രാമീണ മേഖലകളില് തെരുവ് നായ്ക്കളുടെ കടന്ന്കയറ്റം ജനങ്ങളെ ഭയപ്പെടുത്തുന്നു. കഴിഞ്ഞ ദിസവങ്ങളില് തൊടുപുഴ, വണ്ണപ്പുറം, മുട്ടം, കുമാരമംഗലം, ആലക്കോട്, അടിമാലി, മൂന്നാര്, പീരുമേട്, കുമളി, കട്ടപ്പന എന്നിവിടങ്ങളിലെല്ലാം നായ്ക്കളുടെ ആക്രമണം ഉണ്ടായി. നാട്ടുകാരെ ആക്രമിക്കുന്നത് കൂടാതെ പ്രദേശത്തുള്ള വളര്ത്ത് മൃഗങ്ങളെയും ആക്രമിച്ച് കൊലപ്പെടുത്തുന്നത് പതിവായിട്ടുണ്ട്. കഴിഞ്ഞ ദിവസം മുട്ടത്ത് തെരുവ് നായ 40 കോഴികളെയാണ് കൊന്ന് തിന്നത്. കൂട്ടമായി എത്തുന്ന നായ്ക്കള് വഴിയോരങ്ങളില് തലങ്ങും വിലങ്ങും വിലസുേമ്ബാള് കാല്നട യാത്രക്കാരും ഭീതിയിലാണ്. റോഡ് മുറിച്ച് കടക്കാന് കഴിയാതെ നായ്ക്കള് പിന്മാറുന്നത് വരെ കാത്തു നില്ക്കണം. പലപ്പോഴും ഇവ ആക്രമണകാരികളുമാകും. ഇരുചക്ര വാഹനങ്ങള്ക്ക് പിന്നാലെ നായ്ക്കള് കുരച്ച് കൊണ്ട് പായുന്നതും പതിവാണ്. വാഹന യാത്രികര് ഇത് മൂലം അപകടത്തില്പ്പെടുന്ന സംഭവങ്ങളുമുണ്ടായിട്ടുണ്ട്.നയ്ക്കളെ ഭയന്ന് ഓടി നിലത്ത് വീണും നിരവധി പേര്ക്ക് പരിക്കേറ്റും വിവിധ ആശുപത്രികളില് ചികിത്സ തേടിയിട്ടുണ്ട്.തിരക്കില്ലാത്ത പാതകളില് ഒറ്റയ്ക്ക് യാത്ര ചെയ്യുന്നവരും ആക്രമണത്തിനിരയായിട്ടുണ്ട്. വീടുകളുടെ പരിസരങ്ങളില് ചുറ്റിക്കറങ്ങി കുട്ടികളെയടക്കം ഉപദ്രവിച്ച സംഭവങ്ങളും ഉണ്ട്. രാത്രിയില് തൊഴുത്തുകളിലെത്തി ആടുകളെയും കിടാരികളെയും, ഓമനിച്ച് വളര്ത്തുന്ന വിവിധയിനം കിളികളെയും കടിച്ച് പരിക്കേല്പ്പിക്കുന്നു. നടപടി എടുക്കുന്നതില് തര്ക്കം തെരുവ് നായ്ക്കളുടെ ഉപദ്രവം ഇല്ലാതാക്കാനും വന്ദീകരണം നടത്താനുമുള്ള ഉത്തരവാദിത്വം പ്രധാനമായും തദ്ദേശ സ്ഥാപനങ്ങള്, കുടുംബശ്രീ മിഷന്, മൃഗസംരക്ഷണ വകുപ്പ് എന്നിവയ്ക്കാണ്. എന്നാല് വകുപ്പുകള് എല്ലാ ഉദാസീന കാണിക്കുന്നുവെന്ന് നാട്ടുകാര് ആരോപിക്കുന്നു.The post ഇടുക്കിയില് തെരുവ് നായ ശല്യം രൂക്ഷമാകുന്നു first appeared on MalayalamExpressOnline.